**Povrch a objem hranola**

1. Vypočítaj objem a povrch kvádra s rozmermi 25 cm, 4,5 dm a 0,6 m.
2. Kocka má povrch 294 cm2. Aká je dĺžka jej hrany?
3. Koľko litrov vody je v bazéne tvaru kvádra s rozmermi 3,6 m; 1,9 m a hĺbka 1,5 m, ak je naplnený len do troch štvrtín svojho objemu?
4. Vypočítaj povrch a objem kvádra, ak jeho šírka je 13 cm, výška 90 mm, dĺžka sa rovná súčtu dvoch daných rozmerov.
5. Vypočítaj povrch trojbokého hranola výšky 33 cm s podstavou pravouhlého trojuholníka so stranami 15 cm, 20 cm, 25 cm.
6. Trojboký hranol má objem 350 dm3. Aký je obsah jeho podstavy, ak jeho výška je 50 cm?
7. Pravidelný štvorboký hranol so štvorcovou podstavou má objem 63 cm3 a výšku 7 cm. Vypočítaj jeho povrch.
8. Záhradná nádrž tvaru kvádra, ktorej dno je štvorec so stranou 150 cm, výška nádrže je 0,8 m, je po okraj naplnená vodou. Koľkými 15- litrovými nádobami možno vyčerpať vodu?
9. Štvorboký hranol má objem 648 cm3. Lichobežník, ktorý je jeho podstavou, má rozmery   
   a = 10 cm, c = 8 cm, v = 6 cm. Vypočítaj výšku hranola.
10. Tyč má tvar pravidelného šesťbokého hranola s objemom 32,4 dm3. Aký je obsah podstavy, ak tyč je dlhá 280 cm?
11. Koľko látky treba na zhotovenie stanu dlhého 2,5 m, ktorého predná i zadná stena majú tvar rovnoramenného trojuholníka so základňou 1,8 m a výškou 1 m?
12. Železničný násyp 300 m dlhý má priečny rez tvaru rovnoramenného lichobežníka so základňami 14 m a 8m, ramená sú dlhé 5m. Koľko metrov kubických zeminy je v násype?